Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 762

4. A szakmai vizsga egyes részei alóli felmentés feltételei A 2002. december 31. előtt megszerzett Banki tanácsadó képesítést, a Magyar Bankszövetség által 2003. január 1. után kiadott Felsőfokú bankszakmai oklevelet, valamint az akkreditált egyetemi és főiskolai pénzügy szakon szerzett posztgraduális oklevelet, valamint a posztgraduális Bankdiplomát szakképesített bankreferensi képesítésnek kell elfogadni. A II. rész 3. A szakképesítéssel betölthető rokon szakképesítések közül az 54—55 szintkódúval rendelkező jelölt felmenthető a Számvitel és mérlegelemzés alapjai vizsga alól, ha számvitel tantárgyból vizsgát tett, valamint felmenthető a Gazdasági-pénzügyi ismeretek vizsgája alól, ha gazdasági-pénzügyi ismeretekből vizsgát tett. A kötelezően választható tantárgyak vizsgája alól felmenthető a II. rész 3. A szakképesítéssel betölthető rokon szakképesítések közül az 54—55 szintkódúval rendelkező jelölt, ha az adott tantárgyból vizsgát tett. A felsőfokú iskolai végzettséggel rendelkezők mentesülnek azon tantárgyak vizsgája alól, amelyekből szigorlatoztak vagy záróvizsgát tettek. 2001/110. szám

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes